CELEX: 32011D0043
Language: et
Date: 2011-01-21 00:00:00
Title: 2011/43/EL: Komisjoni otsus, 21. jaanuar 2011 , millega muudetakse otsust 2010/468/EL, millega lubatakse ajutiselt turustada Avena strigosa Schreb. sorte, mis ei ole kantud ühisesse põllumajandustaimesortide kataloogi või liikmesriikide sordikataloogidesse (teatavaks tehtud numbri K(2011) 156 all)  EMPs kohaldatav tekst

22.1.2011   
            
            
               ET
            
            
               Euroopa Liidu Teataja
            
            
               L 19/19
            
         KOMISJONI OTSUS,
   21. jaanuar 2011,
   millega muudetakse otsust 2010/468/EL, millega lubatakse ajutiselt turustada Avena strigosa Schreb. sorte, mis ei ole kantud ühisesse põllumajandustaimesortide kataloogi või liikmesriikide sordikataloogidesse
   (teatavaks tehtud numbri K(2011) 156 all)
   (EMPs kohaldatav tekst)
   (2011/43/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, (1) eriti selle artikli 17 lõiget 1,
   ning arvestades järgmist:
   
               (1)
            
            
               Komisjoni otsuse 2010/468/EL (2) kohaselt on kuni 31. detsembrini 2010 lubatud liidus turustada Avena strigosa Schreb. (edaspidi „A. strigosa”) sorte, mis ei ole kantud ühisesse põllumajandustaimesortide kataloogi või liikmesriikide sordikataloogidesse.
            
         
               (2)
            
            
               
                  A. strigosa üldise tarnimisega seotud ajutised raskused, mis olid otsuse 2010/468/EL vastuvõtmise põhjuseks, jätkuvad. Seepärast on vaja loa kõnealuses otsuses sätestatud kohaldamistähtaega pikendada.
            
         
               (3)
            
            
               Liikmesriikide poolt komisjonile esitatud teabest selgus, et 2011. aastaks on tarnimisraskuste lahendamiseks vaja täiendavalt 5 130 tonni kaera, sest Belgia teatas komisjonile, et vajab kõnealuseks perioodiks 300 tonni, Prantsusmaa 3 700 tonni, Saksamaa 300 tonni, Itaalia 280 tonni, Hispaania 300 tonni ja Portugal 250 tonni.
            
         
               (4)
            
            
               Seepärast tuleks otsust 2010/468/EL vastavalt muuta,
            
         
               (5)
            
            
               Käesoleva otsusega ettenähtud meetmed on kooskõlas põllumajanduse, aianduse ja metsanduse seemnete ja paljundusmaterjali alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2010/468/EL muudetakse järgmiselt.
   
               1)
            
            
               Artiklit 1 muudetakse järgmiselt:
               
                           a)
                        
                        
                           lõikes 1 asendatakse kuupäev „31. detsember 2010” kuupäevaga „31. detsember 2011”;
                        
                     
                           b)
                        
                        
                           lõige 2 asendatakse järgmisega:
                           „2.   2010. aastal ei tohi käesoleva otsuse kohaselt liidus turustada lubatud seemne üldkogus ületada 4 970 tonni. 2011. aastal ei tohi käesoleva otsuse kohaselt liidus turustada lubatud seemne üldkogus ületada 5 130 tonni.”
                        
                     
         
               2)
            
            
               Artikli 3 teises lõigus asendatakse kuupäev „31. detsember 2010” kuupäevaga „31. detsember 2011”.
            
         Artikkel 2
   Käesolev otsus on adresseeritud liikmesriikidele.
   
      Brüssel, 21. jaanuar 2011
      
         
            Komisjoni nimel,
         
            komisjoni liige
         
         John DALLI
      
   
   
      (1)  EÜT 125, 11.7.1966, lk 2309.
   
      (2)  ELT L 226, 28.8.2010, lk 46.